open-index/open-wikipedia-markdown huggingface dataset:
Λαφρία

Στην ελληνική μυθολογία η **Λαφρία** ήταν μια αυτοτελής θεότητα που αργότερα ταυτίσθηκε με τη θεά Άρτεμη. Για μερικούς μελετητές το όνομα μαρτυρεί προελληνική καταγωγή. 

Για τη λατρεία της «Λαφρίας Αρτέμιδος» σε ορισμένους τόπους έχουμε άμεσες μαρτυρίες, ενώ για άλλους τόπους αυτή η λατρεία συμπεραίνεται από την ύπαρξη του Λαφριαίου ή Λαφρίου μήνα, καθώς και από νομίσματα: ο αναφερόμενος στην Ήλιδα και στην Κνίδο μήνας Ελάφιος και Ελάφριος παραπέμπει στο όνομα Λαφρία. 

Ο Παυσανίας περιγράφει λεπτομερώς την εορτή Λάφρια που γινόταν ετησίως στην Πάτρα. Κατά τον περιηγητή, η λατρεία της Λαφρίας Αρτέμιδος είχε έρθει εκεί από την Καλυδώνα, πράγμα πιθανό, καθώς η Λαφρία επονομαζόταν και «Αιτωλή» ή «Αιτωλίς». Η εορτή Λάφρια χαρακτηρίζει τη θεά ως μία μορφή της παλαιότερης «Ποτνίας θηρών», δηλαδή της αφέντρας των άγριων ζώων, η οποία λατρευόταν από τα πολύ παλιά χρόνια σε ολόκληρη την Ελλάδα και πολύ αργότερα την παρομοίασαν με την Άρτεμι. Λατρεία της Λαφρίας συναντάμε και στην Κεφαλληνία, όπου η θεά ταυτίζεται με τη Βριτομάρτιδα. 

Φαίνεται επίσης ότι τη λάτρευαν και στους Δελφούς, όπου υπήρχε και γένος που ονομαζόταν **Λαφριάδαι**.

## Παραπομπές

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος Χάρη Πάτση, Αθήνα 1969

Λαφρια
Λάφρια

Τα **Λάφρια** ήταν αρχαία ελληνική θρησκευτική εορτή που την τελούσαν μία φορά τον χρόνο στην Πάτρα προς τιμή της θεάς Λαφρίας ή «Λαφρίας Αρτέμιδος». 

Ο Παυσανίας περιγράφει λεπτομερώς την εορτή αυτή. Κατά τον περιηγητή, η λατρεία της Λαφρίας Αρτέμιδος είχε έρθει εκεί από την Καλυδώνα, πράγμα πιθανό, καθώς η Λαφρία επονομαζόταν και «Αιτωλή» ή «Αιτωλίς». Η λατρεία μεταφέρθηκε στην Πάτρα οπωσδήποτε πριν από την αποστολή του λατρευτικού αγάλματος.

Τα Λάφρια διαρκούσαν δύο ημέρες. Κατά την πρώτη ημέρα της εορτής, η ιέρεια, που ενσάρκωνε τη θεότητα, ερχόταν με πομπή επάνω σε άρμα που το έσερναν ελάφια. Παράσταση του άρματος αυτού με την ιέρεια σώζεται σε νομίσματα της εποχής του Μάρκου Αυρηλίου. Τη δεύτερη ημέρα γινόταν η θυσία: Συγκέντρωναν γύρω από τον βωμό «σε κύκλο» ξύλα χλωρά και πάνω τους θυσίαζαν ήμερα και άγρια ζώα, ακόμα και λύκους και μικρές αρκούδες. Επίσης έβαζαν πάνω στον βωμό καρπούς από ήμερα δέντρα. Μόλις άναβαν τη φωτιά, τα ζώα προσπαθούσαν να φύγουν, αλλά τα έφερναν πάλι από την αρχή.

Η εορτή χαρακτηρίζει τη Λαφρία ως μία μορφή της παλαιότερης «Ποτνίας θηρών», δηλαδή της αφέντρας των άγριων ζώων, η οποία λατρευόταν από τα πολύ παλιά χρόνια σε ολόκληρη την Ελλάδα και πολύ αργότερα την παρομοίασαν με την Άρτεμη.

## Παραπομπές

## Πηγές
* Emmy Patsi-Garin: *Επίτομο λεξικό [[Ελληνική μυθολογία|Ελληνικής Μυθολογίας]]*, εκδ. οίκος «Χάρη Πάτση», Αθήνα 1969

Κατηγορία:Αρχαίες ελληνικές εορτές
Κατηγορία:Αρχαία Αχαΐα
Κατηγορία:Ιστορία της Πάτρας
Μπόστον Σέλτικς

Οι **Μπόστον Σέλτικς** (αγγλικά: *Boston Celtics*) είναι αμερικανική επαγγελματική ομάδα καλαθοσφαίρισης που συμμετέχει στο κορυφαίο πρωτάθλημα του αθλήματος στις ΗΠΑ, το NBA. Αγωνίζονται στην Κατηγορία Ατλαντικού της Ανατολικής Περιφέρειας του ΝΒΑ. Ιδρύθηκαν το 1946 και έδρα τους είναι το TD Garden (πρώην Boston Garden) στη Βοστώνη, το οποίο μοιράζονται με τους Boston Bruins, ομάδα του NHL. Χρώματά τους είναι το πράσινο και το άσπρο. Είναι μια από τις ιστορικότερες ομάδες του NBA, έχοντας κατακτήσει 18 τίτλους NBA, κατέχοντας το ρεκόρ κατακτήσεων από ομάδα. Οι Σέλτικς μοιράζονται με τους Λος Άντζελες Λέικερς, την πιο παραδοσιακή αντιπαλότητα στο NBA.

Από το 1957 μέχρι το 1969 οι Σέλτικς κυριαρχούσαν στο πρωτάθλημα, κερδίζοντας 11 πρωταθλήματα σε 13 χρόνια, από α οποία τα 8 στη σειρά (1959-1966), σειρά μεγαλύτερη από οποιαδήποτε άλλη ομάδα σε επαγγελματικό πρωτάθλημα της Βόρειας Αμερικής. Οι Σέλτικς κυριάρχησαν κατά τη δεκαετία του 1960 με τη βοήθεια πολλών σημαντικών παικτών, όπως ο Μπιλ Ράσελ, ο Μπομπ Κούζι, ο Σαμ Τζόουνς, ο Μπιλ Σάρμαν και ο Τζον Χάβλιτσεκ, αλλά και του προπονητή-θρύλου Ρεντ Άουερμπαχ (Red Auerbach), με ένα ρεκόρ συνολικών αγώνων 795-397 που βοήθησε τους Σέλτικς να κερδίσουν 16 πρωταθλήματα.

Οι Σέλτικς επανήλθαν στην κορυφή του NBA τη δεκαετία του 1980 έχοντας την καλύτερη front line της εποχής εκείνης αποτελούμενης από τους Λάρι Μπερντ, Ρόμπερτ Πάρις και Κέβιν ΜακΧέιλ και κατακτώντας τέσσερις τίτλους (1981, 1984, 1986, 1990). Τα επόμενα χρόνια ήταν στείρα από πρωταθλήματα και η ομάδα επέστρεψε στο προσκήνιο στην περίοδο 2007-08, με την έλευση των Κέβιν Γκαρνέτ και Ρέι Άλεν οι οποίοι μαζί με τους Πολ Πιρς και Ραζόν Ρόντο οδήγησαν την ομάδα στο 17ο πρωτάθλημα της ιστορίας της το 2008 και στους τελικούς της Ανατολικής Περιφέρειας το 2010.  Πριν την αρχή της περιόδου 2013-14 ο Κέβιν Γκάρνετ και ο Πολ Πιρς μετεγγράφηκαν μέσω ανταλλαγής στους Μπρούκλιν Νέτς , ενώ ο Ρέι Άλεν έφυγε και υπέγραψε συμβόλαιο με τους Μαϊάμι Χιτ. Οι συγκεκριμένες εξελίξεις σήμαναν την αρχή μιας περιόδου επαναδιαμόρφωσης της ομάδας.

## Γήπεδα
* Μπόστον Αρίνα (1946)
* Μπόστον Γκάρντεν (1946–1995)
* Χάρτφορντ Σιβίκ Αρίνα (1975–1995)
* TD Garden (1995–σήμερα)

## Επιτυχίες
### [[NBA|Πρωταθλήματα]]
* **18** (1957, 1959, 1960, 1961, 1962, 1963, 1964, 1965, 1966, 1968, 1969, 1974, 1976, 1981, 1984, 1986, 2008, 2024)

### Τίτλοι [[Ανατολική Περιφέρεια (NBA)|Περιφέρειας]]
* **23** (1957, 1958, 1959, 1960, 1961, 1962, 1963, 1964, 1965, 1966, 1968, 1969, 1974, 1976, 1981, 1984, 1985, 1986, 1987, 2008, 2010, 2022, 2024)

### Τίτλοι [[Κατηγορία Ατλαντικού (NBA)|Κατηγορίας]]
* **24** (1972, 1973, 1974, 1975, 1976, 1980, 1981, 1982, 1984, 1985, 1986, 1987, 1988, 1991, 1992, 2005, 2008, 2009, 2010, 2011, 2012, 2017, 2022, 2024)

## Παραπομπές


## Εξωτερικοί σύνδεσμοι

* 


Κατηγορία:Ιδρύσεις αθλητικών συλλόγων το 1946
Κατηγορία:Ιδρύσεις ομάδων καλαθοσφαίρισης το 1946
Λεάδης

Στην ελληνική μυθολογία με το όνομα **Λεάδης** είναι γνωστός ένας ήρωας, γιος του Αστακού ο οποίος, μαχόμενος ως υπερασπιστής των Θηβών, απέκρουσε τους «Επτά επί Θήβας». Αδέλφια του Λεάδη ήταν ο Ασφόδικος, ο `Ισμαρος, ο Μελάνιππος και, σύμφωνα με κάποιες πηγές, οι Εριθήλας και Λέβης. Φαίνεται ότι ο Λεάδης έδωσε το όνομά του σε ένα από τα θηβαϊκά γένη.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Λεαδης
Λεάνειρα

Στην ελληνική μυθολογία με το όνομα **Λεάνειρα** είναι γνωστή η θυγατέρα του βασιλιά της Σπάρτης Αμύκλα σύμφωνα με τη *[[Βιβλιοθήκη Απολλοδώρου]]* (σε άλλες πηγές αυτή είναι η Λαοδάμεια). Η Λεάνειρα παντρεύτηκε τον Αρκάδα και μαζί απέκτησαν τον Έλατο και τον Αφείδαντα. Σύμφωνα όμως με την επικρατέστερη εκδοχή, ο Αρκάς απέκτησε αυτούς τους γιους με τη Νύμφη Ερατώ, όπως και τον Αζάνα.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Λεανειρα
Κατηγορία:Αρχαίοι Σπαρτιάτες
Λειμώνας (μυθολογία)

Στην ελληνική μυθολογία με το όνομα **Λειμώνας** (***Λειμών***) είναι γνωστός ένας γιος του Τεγεάτη.

Ο Λειμών σκότωσε τον αδελφό του Σκέφρο επειδή νόμιζε ότι ο Σκέφρος τον κατηγορούσε στον θεό Απόλλωνα. Για τον λόγο αυτό η Άρτεμις τόξευσε και σκότωσε τον Λειμώνα. Από τότε, κατά τη διάρκεια της εορτής του «Απόλλωνος Αγυιέως» η ιέρεια της Αρτέμιδας κυνηγούσε ένα νέο, όπως υποτίθεται είχε κυνηγήσει και η θεά τον Λειμώνα.
Οι υπόλοιποι γιοί του Τεγεάτη, και άλλοι πατριώτες τους, πήραν το δρόμο της προσφυγιάς, προς την Κρήτη, για να αποφύγουν το διωγμό της ειδωλολατρικής θρησκείας.

## Πηγή

* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

## Αναφορές


Λειμωνας
Λειώδης

Στην ελληνική μυθολογία με το όνομα **Λειώδης** είναι γνωστός ένας από τους μνηστήρες της Πηνελόπης. Ο Λειώδης είχε ως επάγγελμα τη «θυοσκοπία», δηλαδή τη μαντεία από τα εντόσθια των σφαχτών των θυσιών. Στην καταγωγή ήταν Ιθακήσιος, γιος του Οίνοπα. Από τον Όμηρο στην *[[Οδύσσεια]]* (φ 144-174, χ 310-329) ο Λειώδης χαρακτηρίζεται ως σώφρων νέος. Ωστόσο, σκοτώθηκε και αυτός από τον Οδυσσέα. Σε αγγείο εικονίζεται χωρίς επιγραφή να ικετεύει γονατιστός τον Οδυσσέα, σκηνή που περιγράφεται ως εξής στην *Οδύσσεια*:

*«Τότε ο Λειώδης έπεσε στα πόδια του Δυσσέα / κι έτσι με δάκρυα του 'λεγε και τον παρακαλούσε: / - Σπλαγχνίσου με και σώσε με Δυσσέα, σε ξορκίζω. / Γιατί ποτέ δεν πείραξα στο σπίτι σου γυναίκα / με λόγο είτε μ' αταίριαστο φέρσιμο και τους άλλους / μνηστήρες, όσοι τα' καναν, τους έλεγα να πάψουν. / `Ομως αυτοί δεν πείθονταν απ' το κακό ν' απέχουν, / γι' αυτό με θάνατο σκληρό τις αδικίες πληρώνουν. / Των σπλάχνων με είχαν ξηγητή κι αθώος θα πεθάνω, / ώστε κι οι πράξεις οι καλές στερνά δε βρίσκουν χάρη. / Τότε λοξά τον κοίταξε κι έτσι ο Δυσσέας του 'πε: / - Σπλάχνων κι αν ήσουν ξηγητής στους άλλους τους μνηστήρες, / πολλές φορές στο σπίτι μου θα το παρακαλούσες / του ποθητού μου γυρισμού να μη χαράξει η μέρα / κι απ' το γλυκό το ταίρι μου και συ παιδιά να κάμεις. / Μα απ' το σκληρό το θάνατο δε θα γλυτώσεις τώρα.»* (χ 310-325, μετάφραση Ζήσιμου Σίδερη)

## Πηγές
* Κρουσίου: «Λεξικόν Ομηρικόν», διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήναι 1901
* *Ομήρου Οδύσσεια*, αρχαίον κείμενον - έμμετρος μετάφρασις Ζήσιμου Σίδερη, εκδ. οίκος Ιωάννου & Π. Ζαχαροπούλου, Αθήναι 1939

Λειωδης
Κατηγορία:Μνηστήρες της Πηνελόπης
Κατηγορία:Πρόσωπα της ελληνικής μυθολογίας
Διαγόρας

Το όνομα **Διαγόρας** μπορεί να αναφέρεται: 
;Πρόσωπα
*Διαγόρας ο Ρόδιος, αρχαίος ολυμπιονίκης από τη Ρόδο.
*Διαγόρας ο Μήλιος, αρχαίος ποιητής και σοφιστής από τη Μήλο
;Αθλητισμός
*Α.Γ.Σ. Διαγόρας Δασοχωρίου, αθλητικός γυμναστικός σύλλογος με έδρα το Δασοχώρι Σερρών.
*Α.Γ.Σ. Διαγόρας Ραχών Ικαρίας, αθλητικός γυμναστικός σύλλογος με έδρα τις Ράχες Ικαρίας.
*Α.Ε.Σ. Διαγόρας Στεφανοβικείου, αθλητικός εξωραϊστικός σύλλογος με έδρα το Στεφανοβίκειο Μαγνησίας.
*Α.Μ.Σ. Διαγόρας Βαρικού, αθλητικός μορφωτικός σύλλογος με έδρα το Βαρικό Φλώρινας.
*Α.Ο. Διαγόρας Αγίας Παρασκευής, αθλητικός όμιλος με έδρα την Αγία Παρασκευή Λέσβου.
*Α.Ο. Διαγόρας Αμπελοκήπων Θεσσαλονίκης, αθλητικός όμιλος με έδρα τους Αμπελόκηπους Θεσσαλονίκης.
*Α.Ο. Διαγόρας Βραχνέικων, αθλητικός όμιλος με έδρα τα Βραχναίικα Αχαΐας. 
*Α.Σ. Διαγόρας Άργους, αθλητικός σύλλογος με έδρα το Άργος Αργολίδας.
*Α.Σ. Διαγόρας Δρυοπιδέων Αιγάλεω, αθλητικός σύλλογος με έδρα το Αιγάλεω.
*Α.Σ. Διαγόρας Κοπανακίου, αθλητικός σύλλογος με έδρα το Κοπανάκι Μεσσηνίας.
*Α.Σ. Διαγόρας Πολυδρόσου, αθλητικός σύλλογος με έδρα την Πολύδροσο Φωκίδας.
*Α.Σ. Διαγόρας Σεβαστής, αθλητικός σύλλογος με έδρα τη Σεβαστή Πιερίας.
*Γ.Σ. Διαγόρας Βατίου, γυμναστικός σύλλογος με έδρα το χωριό Βάτι στη νότια Ρόδο.
*Γ.Σ. Διαγόρας Ρόδου, γυμναστικός σύλλογος με έδρα τη Ρόδο. 
*Π.Α.Ο. Διαγόρας Κερκίνης, ποδοσφαιρικός αθλητικός όμιλος με έδρα την Κερκίνη Σερρών.
*Π.Α.Π.Ο. Διαγόρας Σαρδών, ποδοσφαιρικός αθλητικός πολιτιστικός όμιλος με έδρα τις Σαρδές Λήμνου.

;Υποδομές
*Κρατικός Αερολιμένας Ρόδου «Διαγόρας», κρατικός αερολιμένας στο νησί της Ρόδου.
*Δημοτικό Στάδιο Ρόδου «Διαγόρας», αθλητικό στάδιο στην πόλη της Ρόδου.

Κατηγορία:Αποσαφηνίσεις ονομάτων
Λάμπρος Αστέρης

Ο **Λάμπρος Αστέρης** (καλλιτεχνικό ψευδώνυμο του **Δημητρίου Καραχάλιου**, 1871 - 1942) ήταν Έλληνας δημοσιογράφος και ποιητής.

## Η ζωή του
Γεννήθηκε στο Καστρί Κυνουρίας και σπούδασε νομικά στην Αθήνα. 

Έλαβε μέρος στην Κρητική επανάσταση του 1896 (Επανάσταση του Βάμου) και στη συνέχεια ως μέλος της Εθνικής Εταιρίας πήγε στη Θεσσαλία προκειμένου να οργανώσει επαναστατικά σώματα. Αργότερα στάλθηκε στη Βιέννη ως ανταποκριτής ελληνικού ημερήσιου τύπου όπου και παρέμεινε εκεί μέχρι το τέλος του Α' Παγκοσμίου Πολέμου. Όταν επέστρεψε στην Ελλάδα το 1917 απελάθηκε από τη νέα κυβέρνηση στη Κρήτη. Εκεί ασχολήθηκε με ιστορικές μελέτες του Μυκηναϊκού πολιτισμού. 

Πέθανε στην κατοχή στην Αθήνα.

## Το έργο του
Εκτός της δημοσιογραφίας ασχολήθηκε και με την ιστοριογραφία, την ποίηση, τη συγγραφή θεατρικών έργων, όπως τα δράματα «Ίκαρος», «Είλωτες», κ.ά. 

Είναι περισσότερο γνωστός για τη συμμετοχή του στη συγγραφή, μαζί με τον Μίκιο Λάμπρο, της πρώτης Ελληνικής Επιθεώρησης, που έφερε τον τίτλο «Λίγο απ’ όλα», η οποία πρωτοπαρουσιάστηκε στην Αθήνα τον Αύγουστο του 1894. Σ’ αυτή την Επιθεώρηση, που είχε τεράστια επιτυχία, ο Λάμπρος Αστέρης είχε γράψει τους στίχους των τραγουδιών και 2-3 σκηνές. Κάποια από τις σκηνές που έγραψε αναφέρεται στο πραγματικό γεγονός τής επίσκεψης 1000 περίπου Τριπολιτσιωτών για 5 ημέρες στην Αθήνα. Στίχους δικούς του, επίσης, είχαν και τα τραγούδια δυο άλλων Επιθεωρήσεων του Μ. Λάμπρου, με τίτλο «Πρώτον πυρ» και «Άνω κάτω», που ανέβηκαν στην Αθήνα τον Ιούνιο και τον Αύγουστο του 1895, αλλά χωρίς την επιτυχία τού «Λίγο απ’ όλα».

Έγραψε πολλές ποιητικές συλλογές όπως: "Νικητήρια" (1895), "Από τους γύρους των ωρών" (1906), "Το φλογερό πέρασμα" (1926), καθώς και ιστορικές πραγματείες μεταξύ των οποίων ξεχωρίζουν: "Αι παραδουνάβιαι ελληνικαί αποικίαι" (1903), "Pro Albania" (1910), "περί των κατοίκων της προϊστορικής Ελλάδας" (1925) κ.ά.

## Εργογραφία
**Τό πρώτον πυρ: τά τραγούδια γραφέντα υπό Λάμπρου Αστέρη*, 1895. 
**Τό φλογερό πέρασμα (1914 - 1922): Πολεμικές ὠδές*, 1926. 
**Ανθολογία γερμανικής ποίησης, 1749-1921*, (μετάφραση Αστέρης Λάμπρος), Ἑκάτη 2001.

## Παραπομπές


## Πηγές
* *Ο ΔΙΟΝΥΣΟΣ ΣΤΗΝ ΑΡΚΑΔΙΑ, από την Αρκαδία του μύθου στην Τρίπολη του Μαλλιαροπουλείου Θεάτρου* Γεωργία Δάλκου, Δήμος Τρίπολης 2013 ISBN 978-618-80576-0-9

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες δημοσιογράφοι του 19ου αιώνα
Κατηγορία:Ελληνοτουρκικός πόλεμος (1897)
Ναυαγοσωστική υπηρεσία

Ως **ναυαγοσωστική υπηρεσία** (γαλ. *service de sauvetage*, αγγλ. *salvage service*) χαρακτηρίζεται ειδική υπηρεσία, σπάνια κρατική, συνηθέστερα ιδιωτική υπό κρατικό έλεγχο, που διαθέτει επάκτιους ναυαγοσωστικούς σταθμούς εφοδιασμένους με κατάλληλα μέσα και ειδικευμένο προσωπικό για παροχή βοήθειας σε πλοία, σκάφη και αεροσκάφη στον θαλάσσιο χώρο ευθύνης τους.

Η πλέον άριστη τέτοια υπηρεσία είναι η γαλλική «Societé centrale de Sauvetage des naufragés», που ιδρύθηκε το 1868 η οποία και πύκνωσε τους σταθμούς διάσωσης σε όλο σχεδόν το ανάπτυγμα των γαλλικών ακτών, σχεδόν με τα τελειότερα μέσα και με πολύ εκπαιδευμένο προσωπικό, που συνεργάζεται με την τελωνοφυλακή. Παρόμοιες υπηρεσίες υφίστανται και στα βόρεια πρόσγεια του Βοσπόρου, από τη Μαύρη Θάλασσα.

Στην Ελλάδα έγινε μια τέτοια πρόβλεψη δημιουργίας υπηρεσίας, χρονικά πολύ πριν της γαλλικής, στην εποχή του Βασιλέως Όθωνα. Εκείνη η υπηρεσία προβλέπονταν κρατική υπό τη ναυτική διοίκηση της Υπηρεσίας Φάρων. Με τον ειδικότερο όμως νόμο περί Φάρων του 1833 αφαιρέθηκε η αρμοδιότητα αυτή χωρίς και να γίνει κάποια σχετική πρόβλεψη. 
Κατά τη δεκαετία του 1980 άρχισε η οργάνωση των παραλιών με μικρές εγκαταστάσεις που επάνδρωσαν πολύ λίγοι ναυαγοσώστες για προστασία περισσότερο των λουομένων στη περιοχή ως διασώστες και όχι για ναυαγούς.

Η ναυαγοσωστική υπηρεσία δεν θα πρέπει να συγχέεται με τις ναυαγοσωστικές εταιρίες που επιλαμβάνονται σε διασώσεις πλοίων με τα ναυαγοσωστικά που διαθέτουν.

Ναυαγοσ
Κατηγορία:Ασφάλεια ναυσιπλοΐας
Κατηγορία:Ναυτικά ατυχήματα
Βικτωρία Θεοδώρου

Η **Βικτωρία Θεοδώρου** (1925-2019), ήταν Ελληνίδα ποιήτρια, εκπρόσωπος της Β' Μεταπολεμικής Γενιάς.

## Βιογραφία
Γεννήθηκε στα Χανιά στις 21 Δεκεμβρίου 1925. Η μητέρα της ήταν από την Κρήτη ενώ ο πατέρας της από τη Σερβία.https://www.haniotika-nea.gr/viktoria-theodoroy-1926-2019-mia-poiitiki-foni-apo-ta-chania/ Το 1936 όταν ήταν 11,  έχασε τον πατέρα της. Με σκοπό να γίνει δασκάλα  η μητέρα της  την  οδήγησε  στο  Ίδρυμα Καλοκαιρινού Ορφανοτροφείο Παρθεναγωγείο  Ηρακλείου, στο οποίο  έζησε τρία χρόνια,  και  τελείωσε  το δημοτικό σχολείο Το  1939 γράφτηκε στο 2ο  Γυμνάσιο Θηλέων Χανίων   όπου φοίτησε κατά τον Β' Παγκόσμιο Πόλεμο,  που ξέσπασε στην Ελλάδα όσο αυτή ήταν μαθήτρια της Α' Γυμνασίου. Καταφεύγοντας με τα αδέρφια της σε ένα ορεινό χωριό κοντά στο πεδίο των μαχών, παρακολούθησε τον βομβαρδισμό των Χανίων το 1941.Παράλληλα με το γυμνάσιο, συμμετείχε στην Εθνική Αντίσταση και το 1943 έγινε μέλος της Ε.Π.Ο.Ν  και της Επιμελητείας του Αντάρτη.

Στην Αθήνα έφθασε  το 1945 με στόχο να σπουδάσει στη Σχολή Επισκεπτριών Αδελφών και το 1948 πέτυχε στη Φιλοσοφική Σχολή του Πανεπιστημίου Αθηνών . Την συνέλαβαν ως αριστερή και την εξόρισαν  συνολικά 4 χρόνια στη Χίο, το Τρίκερι  και τη Μακρόνησο. Ποτέ δεν  έκανε δήλωση  ούτε ανήκε σε κάποιο κόμμα .Το 1952 αφέθηκε ελεύθερη ως "αδειούχος εξόριστη" μετά από προσπάθειες του συμπατριώτη της Χαρίδημου Σπανουδάκη, τον οποίο παντρεύτηκε το 1955. Επέστρεψε στις σπουδές της και αργότερα απέκτησε δίδυμες κόρες την Ειρήνη και την Μαρία. Με την βοήθεια τους πήρε το πτυχίο της το 1986 . 

Απεβίωσε στις 15 Φεβρουαρίου 2019

## Εργογραφία
Το έργο της Βκτωρίας Θεοδώρου αποτελείται από 13 συλλογές, οι οποίες περιέχουν συνολικά 603 ποιήματα. Η ποίηση της Θεοδώρου είναι βιωματική και επικεντρώνεται στο υδάτινο στοιχείο. Η κυριαρχία του νερού ως βασικό στοιχείο στα ποιήματά της πιθανόν οφείλεται στο γεγονός πως η ποιήτρια γεννήθηκε και πέρασε τα πρώτα στάδια της ζωής της στα Χανιά, μία πόλη που η κοινωνική και οικονομική ζωή της είναι συνυφασμένη με το νερό.

Στο συνολικό της έργο η λέξη νερό αναφέρεται 101 φορές, η θάλασσα 92, το κύμα 53, η βροχή 34, ο γιαλός και το πέλαγος 23, ο ποταμός και η λίμνη 22 και ο αφρός 19.  Επίσης, στα ποιήματά της εμφανίζονται επανειλημμένα λέξεις που σχετίζονται έμμεσα ή άμεσα με το υδάτινο στοιχείο και συγκεκριμένα τη θάλασσα, ονομασίες ψαριών και θαλάσσιων ζώων, ονομασίες θαλασσών και παραθαλάσσιων περιοχών και παράγωγα λέξεων όπως θάλασσα και άμμος.

### Έργα
*Βορεινό προάστιο* (1966)

*Ευνοημένοι* (1998) στην ποιητική συλλογή η Θεοδώρου μιλάει για τα βάσανα και το δέος της ψυχής του ανθρώπου και για τους ανθρώπους που θεωρούνται ευνοημένοι και πλεονεκτών ανθρώπων.

*Άρειος ύπνος*  (1983) το συγκεκριμένο έργο είναι εμπνευσμένο από το κοιμητήριο των Γερμανών στον κάμπο του Μαλεμέ και η ποιήτρια εκφράζει την οργή και την απορία της για τις τιμές που δέχτηκαν στην Κρήτη οι Ναζί που υπήρξαν πεσόντες πολέμου.

## Παραπομπές


Κατηγορία:Νεοέλληνες ποιητές
Κατηγορία:Πρώτη Μεταπολεμική Γενιά
Κατηγορία:Μέλη της ΕΠΟΝ
Πεδιαίος

Ο **Πεδιαίος** (**Πηθκιάας** ή **Πηδιάς** στην Κυπριακή διάλεκτο, Τουρκικά: Kanlı Dere) είναι ο μεγαλύτερος ποταμός - χείμαρρος της Κύπρου, με μήκος 100 χιλ. Το μέγιστο βάθος του φτάνει τα 10 μέτρα. Έχει τις πηγές του στην οροσειρά του Τροόδους, κοντά στο μοναστήρι του Μαχαιρά. Ρέει βορειοδυτικά, διασχίζοντας την πεδιάδα της Μεσαορίας και την πρωτεύουσα του νησιού Λευκωσία. Συνεχίζει την πορεία του προς τα ανατολικά, όπου καταλήγει στον κόλπο της Αμμοχώστου, κοντά στην αρχαία πόλη της Σαλαμίνας.

## Ετυμολογία και προέλευση
Η έννοια του ονόματος είχε σαν σκοπό στο να ερμηνεύει τα σημεία της Ανατολής και της Δύσης. Από τις αρχαίες ελληνικές λέξεις  ιδείν και Εος (ανατολή ή αυγή) “ΙδεϊEος”, θωρεί, βλέπει την ανατολή καθώς η πορεία του ποταμού, συνέπιπτε με τη διαδρομή της Ηούς, Θεάς της Ανατολής. Μια εννοιολογικά αποδεκτή ονομασία στην αρχαιότητα.  Ένα ορόσημο χρήσιμο για τον εντοπισμό θέσης στην αρχαιότητα.

## Ιστορία
Τα νερά του ποταμού χρησιμοποιούνταν στην αρχαιότητα για την οχύρωση της πόλης της Λευκωσίας, αφού διοχετεύονταν στα ειδικά κατασκευασμένα φρεάτια που περιτριγυρίζουν τα Ενετικά τείχη της πόλης, εμποδίζοντας τις εχθρικές παρεμβάσεις.

## Υποδομή
Το 2002 στις όχθες του ποταμού δημιουργήθηκε το Γραμμικό Πάρκο Πεδιαίου, ένας πεζόδρομος μήκους 14 χιλ. που εκτείνεται κατά κύριο λόγο στους δήμους Λακατάμειας και Στροβόλου.

## Πηγές

## Περαιτέρω ανάγνωση
* Anemoi & Homer's winds (6-wind interpretation)

## Εξωτερικοί σύνδεσμοι
* 

Κατηγορία:Ποταμοί της Επαρχίας Λευκωσίας
Κατηγορία:Ποταμοί της Επαρχίας Αμμοχώστου
Domenica

Οι **Domenica** είναι ελληνικό ροκ μουσικό συγκρότημα που σχηματίστηκε το 1994 στην Αθήνα. 

## Ιστορία
Τον Νοέμβριο του 1999, κυκλοφόρησε η πρώτη τους δισκογραφική δουλειά με τίτλο *Άχρηστα Ρολόγια* με παραγωγό τον Μάνο Ξυδούς. 

Τον Απρίλιο του 2002, κυκλοφόρησε το *[[Μέσα στη Βουή του Δρόμου]]*, με το ομώνυμο τραγούδι, βασισμένο σε ποίηση του Μήτσου Παπανικολάου, να γίνεται η μεγαλύτερη τους επιτυχία. Σε στίχους του ίδιου ποιητή βασίζονται και τα κομμάτια *Βραδινοί Θάνατοι* (2002), *Χειμώνας* (2004), *Ώρες* (2007) *Χαμένη αγάπη-Χωρισμός* (2023), Εσωτερικό και Τοπίο (2025). 
Το 2003, ήταν υποψήφιοι στα Βραβεία Αρίων και απέσπασαν το Βραβείο Καλύτερου Έντεχνου Γκρουπ. 

Τον Μάρτιο του 2004, συνεχίζουν την πορεία τους με το άλμπουμ *Ιστορίες για Μικρούς και Μεγάλους*, από το οποίο ξεχώρισε το *Λίγη Ζωή Ακόμη*. 
Τον Απρίλιο του 2005, ήταν για ακόμη μια φορά υποψήφιοι στα Βραβεία Αρίων, όπου τους απονεμήθηκε το Βραβείο Καλύτερου Εναλλακτικού Άλμπουμ. Τον Ιούνιο του 2005 στα Mad Video Music Awards κέρδισαν το Βραβείο Καλύτερου Ροκ Βίντεο Κλιπ. 

Το 2007, κυκλοφόρησε το *Χίλιες Φορές Έτσι* με αναγνωρίσιμα τα *Κι Εσύ πού Ήσουν*, *Ταξίδεψέ Με* (διασκευή του *Sail Away* του David Gray), και *Συμβαίνει Συχνά*. Το 2009 κυκλοφόρησε το άλμπουμ *Λήθη* και το 2012 το single *Μια ματιά σου μπορεί*. Το 2018, κυκλοφορεί το άλμπουμ *Πέρασε η ώρα?* για τα 20 χρόνια τους στην δισκογραφία.
Τον Αύγουστο του 2021, κυκλοφόρησε το single *Συγγρού*.
Τον Δεκέμβριο του 2022, κυκλοφόρησε άλμπουμ με τον τίτλο *Στοργή*.

Τον Μάρτιο του 2025 κυκλοφόρησε το άλμπουμ *Ερωτική Νύχτα* με 15 μελοποιημένα ποιήματα.

Έχουν μελοποιήσει ποιήματα του Μήτσου Παπανικολάου, Ναπολέοντα Λαπαθιώτη, Γιώργου Μυλωνογιάννη, Ανθούλας Σταθοπούλου, Μαρίας Πολυδούρη, Μίλτου Σαχτούρη.

## Δισκογραφία
**Άχρηστα ρολόγια* (1999)
**Μέσα στη βουή του δρόμου* (2002)
**Ιστορίες για μικρούς και μεγάλους* (2004)
**Χίλιες φορές έτσι* (2007)
**Λήθη* (2009)
**Πέρασε η ώρα?* (2018)
**Στοργή* (2022)
**Ερωτική Νύχτα* (2025)

## Παραπομπές


## Εξωτερικοί σύνδεσμοι
* Domenica στο Youtube
* Domenica στο TikTok
* Domenica στο Facebook
* Domenica στο Discogs

Κατηγορία:Ελληνικά pop rock συγκροτήματα
Κατηγορία:Ελληνικά μουσικά συγκροτήματα
Κατηγορία:Βραβευμένοι με Αρίων
Κατηγορία:Μουσικά συγκροτήματα από την Αθήνα
Κορέα

Ο όρος **Κορέα** μπορεί να αναφέρεται:

* στην Κορεατική Χερσόνησο, την περιοχή του πρώην ενιαίου κράτους της Κορέας
* στη Βόρεια Κορέα ή Λαϊκή Δημοκρατία της Κορέας
* στη Νότια Κορέα ή Δημοκρατία της Κορέας
* στην Κορεατική Αυτοκρατορία, η οποία υπήρξε το 1897-1910
* στον Ραφαέλ Κορέα, πολιτικός του κράτους του Ισημερινού

Κατηγορία:Επώνυμα
Λέρνος

Στην ελληνική μυθολογία με το όνομα **Λέρνος** είναι γνωστός ένας γιος του Προίτου και της Σθενέβοιας, και εγγονός του Ναυπλίου του πρεσβύτερου. 

Με τη σειρά του ο Λέρνος, που έζησε στο Άργος, ήταν ο πατέρας του Ναυβόλου. 

Σύμφωνα με την ερμηνεία των ευημεριστών, ο Λέρνος ήταν κύριος του φρουρίου της Ύδρας, το οποίο άλωσε ο ήρωας Ηρακλής υπακούοντας σε διαταγή του Ευρυσθέως.

## Παραπομπές

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κατηγορία:Πρόσωπα της ελληνικής μυθολογίας
Κατηγορία:Αρχαίοι Αργείοι
Λέσβος (μυθολογία)

Στην ελληνική μυθολογία με το όνομα **Λέσβος** είναι γνωστός ένας γιος του Λαπίθου και εγγονός του Αιόλου (του γιου του Ιππότου). Ο Λέσβος ήταν ο «επώνυμος ήρωας» της νήσου Λέσβου, δηλαδή το πρόσωπο που έδωσε το όνομά του στη νήσο αυτή. Αυτό έγινε επειδή κάποιος χρησμός του είπε να πάει και να εγκατασταθεί στη Λέσβο, και εκείνος υπάκουσε. Εκεί πήρε ως σύζυγό του τη θυγατέρα του Μακαρέα, τη Μήθυμνα.

## Εμφανίσεις
* Στην όπερα *[[Αγριππίνα (Χαίνελ)|Αγριππίνα]]* του Χαίντελ (1709) ένα πρόσωπο, ο υπηρέτης του Κλαυδίου, ονομάζεται Lesbus. Πρόκειται για το μόνο μη ιστορικό πρόσωπο στο έργο.

## Παραπομπές


## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Λεσβος
Λεσβος
Ταξινομική βαθμίδα

## Καταλήξεις

## Παραδείγματα
Ακολουθούν οι ταξινομήσεις πέντε ειδών: της "ξιδόμυγας" γνωστή στα εργαστήρια γενετικής (*Drosophila melanogaster*), 
του ανθρώπου (*Homo sapiens*), του μπιζελιού που χρησιμοποιήθηκε από τον Γρηγόριο Μέντελ για την ανακάλυψη της γενετικής (*Pisum sativum*), του τρελομανίταρου (*Amanita muscaria*), και του κολοβακτηριδίου (*Escherichia coli*). Οι οκτώ κύριες ταξινομικές βαθμίδες παραβάλονται στον παρακάτω πίνακα με έντονα γράμματα:
  

## Πηγές


Κατηγορία:Ταξινομία
Κατηγορία:Βοτανολογική ονοματολογία
Κατηγορία:Ταξινομία φυτών
Κιτς

[thumb|287px|''Αντίγραφα του [Δαβίδ του Μιχαήλ Άγγελου|αγάλματος του Δαβίδ του Μιχαήλ Άγγελου φορώντας σκούφους του Αγίου Βασίλη, κιονοστοιχίες, τριανταφυλλιές και Χριστουγεννιάτικα λαμπάκια σε μία "κιτς" αισθητική αντίληψη (Λος Άντζελες 2005)]]

Ο όρος **κιτς** (γερμανικά: *Kitsch*), πιθανότατα γερμανικής καταγωγής, χρησιμοποιείται κυρίως υποτιμητικά για την περιγραφή έργων τέχνης ή εν γένει αντικειμένων των οποίων η αισθητική θεωρείται ψεύτικη, επιτηδευμένη ή ευτελής, στερούμενη βαθιάς σκέψης, και με αποκλειστικό σκοπό την τέρψη του θεατή για οικονομικό όφελος. Αρχικά χρησιμοποιήθηκε αποκλειστικά για την περιγραφή έργων ζωγραφικής, και αργότερα η χρήση του επεκτάθηκε προς άλλες μορφές τέχνης. Συχνά ταυτίζεται με την έννοια του κακού γούστου.

Ως *κιτς* εννοούνται επίσης οι ευτελείς απομιμήσεις αληθινών έργων τέχνης, στη ζωγραφική, στην αρχιτεκτονική, στη λογοτεχνία, στη φωτογραφία, στον κινηματογράφο, στο θέατρο αλλά και στη μόδα. Στην *Κοινωνιολογία της Τέχνης*, ο Άρνολντ Χάουζερ υποστήριξε πως το *κιτς* διαφέρει από άλλες προσφιλείς μορφές τέχνης, ως προς την τάση του να εκλαμβάνεται σοβαρά ως τέχνη ή να θεωρεί πως εκφράζει το ευγενές γούστο. Υπό αυτό το πρίσμα μπορεί να οριστεί ως ένα είδος παρασιτικής τέχνης με βασικό στόχο την κολακεία του θεατή και καταναλωτή της.

Φαίνεται πως ο όρος επινοήθηκε περίπου το 1870, στους καλλιτεχνικούς κύκλους του Μονάχου, ωστόσο η προέλευσή του παραμένει αβέβαιη. Σύμφωνα με μία ετυμολογική υπόθεση, προέρχεται από τον αγγλικό όρο *sketch* (σκετς, σκίτσo), τον οποίο χρησιμοποιούσαν Αγγλόφωνοι επισκέπτες ζητώντας από ντόπιους καλλιτέχνες σχέδια τοπίων ή άλλων θεμάτων. Κατά μία άλλη εκδοχή, ετυμολογείται από το δύσχρηστο γερμανικό ρήμα *kitschen* που σημαίνει *μαζεύω λάσπη στο δρόμο*, παραπέμποντας στους τουρίστες που μάζευαν άκριτα έργα ζωγραφικής ή σχέδια. Για πολλά χρόνια ο όρος είχε ξεχαστεί, για να επανέλθει ως διεθνής πλέον τη δεκαετία του '30.

Δεδομένου ότι το γούστο είναι έννοια υποκειμενική και το κακό γούστο από μόνο του δεν είναι μομφή γι αυτόν που στερείται γούστου και δεδομένου ότι το καλό γούστο δεν είναι έμφυτη ικανότητα αλλά αποκτάται με την αγωγή, την παιδεία και τη συνήθεια, τότε το κακό γούστο γίνεται Κιτς όταν συνοδεύεται με το ψέμα και όταν κάποιος φανερά άσχετος άνθρωπος με το αισθητικό γεγονός, επιμένει να έχει στενές σχέσεις με την τέχνη, προσπαθώντας να την πλασάρει ως τέχνη.

Στις μέρες μας ο όρος Κιτς έχει ξεφύγει από την αισθητική αντίληψη της τέχνης κι έχει επεκταθεί γενικότερα στον προσδιορισμό του κακού γούστου στην περίπτωση που είναι γενικά παραδεκτός, γιατί αντικειμενικά ένας τέτοιος προσδιορισμός είναι αδύνατος. Μάλιστα τα τελευταία χρόνια έχει προκύψει και ο νεολογισμός *«Κιτσαριό»* ή και *«Καρακιτσαριό»* (σε υπερβολικό βαθμό).

## Παραπομπές


## Εξωτερικοί σύνδεσμοι
* 

Κατηγορία:Ιστορία της τέχνης
Κατηγορία:Είδη τέχνης
Νικόλαος Κατούντας

Ο **Νικόλαος Κατούντας** (1943) είναι Έλληνας στρατιωτικός γεννημένος στην Πάτρα. Αγνοείται από τις 22 Ιουλίου του 1974.

## Βιογραφία
Ο Νικόλαος Κατούντας ήταν απόφοιτος της Σχολής Ευελπίδων και ήταν εκπαιδευμένος ως καταδρομέας, αλεξιπτωτιστής, βατραχάνθρωπος και χιονοδρόμος ενώ ήταν τελειόφοιτος της Νομικής Σχολής Αθηνών. Το 1973 μετατέθηκε στην Κύπρο με το βαθμό του υπολοχαγού και συγκεκριμένα στην 33η Μοίρα Καταδρομών (ΜΚ) ως διοικητής λόχου. 

Κατά τη διάρκεια της τουρκικής εισβολής, ο Κατούντας έλαβε μέρος ως διοικητής του 31ου Λόχου Κρούσεως της 33 ΜΚ στην επιχείρηση κατάληψης του φρουρίου του Αγίου Ιλαρίωνα που ξεκίνησε τη νύχτα της 20ης Ιουλίου 1974. Παρά την αρχική της επιτυχία (κατάληψη υψώματος Πετρομούθκια), το πρωί της επόμενης μέρας η 33 ΜΚ αναγκάστηκε να συμπτυχθεί εξαιτίας της έλλειψης πυρομαχικών και της μη έλευσης ενισχύσεων, ενώ την κατάσταση επιδείνωσε ο θάνατος του διοικητή της μοίρας, Γεωργίου Κατσάνη.

Το πρωί της 22ας Ιουλίου του 1974 ο Νικόλαος Κατούντας, όντας επικεφαλής λόχου δύναμης 62 καταδρομέων έσπευσε προς ενίσχυση του 251 Τ.Π. του Παύλου Κουρούπη, το οποίο μαχόταν εναντίον των εισβολέων στην Κερύνεια. Εκεί, ο Κατούντας και οι άνδρες του έδωσαν μάχες εκ του συστάδην καθώς βρέθηκαν αντιμέτωποι με τον κύριο όγκο της τουρκικής αποβατικής δύναμης. Την ίδια μέρα, κατά τη διάρκεια της οπισθοχώρησης, διότι ήταν πλέον ορατός ο κίνδυνος του εγκλωβισμού μετά την κατάληψη της πόλης από τον εχθρό, ο Κατούντας (ο οποίος είχε ενδιάμεσα τραυματιστεί ελαφρά στο πόδι) μαζί με ομάδα τεσσάρων ή έξι ανδρών δέχτηκε επίθεση από πολυάριθμη εχθρική δύναμη κοντά στο Τέμπλος. Αν και δύο από τους στρατιώτες που τον ακολουθούσαν διασώθηκαν, μεταξύ αυτών και πεζικάριοι του 251 τάγματος πεζικού ως επίσης και μέλη του επιτελείου του διοικητή του 251 Τ.Π. αντισυνταγματάρχη Παύλου Κουρούπη, ο ίδιος παραμένει από τότε αγνοούμενος. Στρατιώτες που πολέμησαν υπό τις διαταγές του Κατούντα, πιστοποίησαν την γενναιότητα που επέδειξε κατά τη διάρκεια των μαχών τοσον  σε Άγιο Ιλαρίωνα οσον  και στο κτιριο της μητρόπολης Κερύνειας.

## Τιμές μετά την εξαφάνιση
Μετά την εισβολή, προήχθη επ' ανδραγαθία  σε αντισυνταγματάρχη πεζικού ενώ με Προεδρικό Διάταγμα της 12ης Δεκεμβρίου του 2008 προήχθη στο βαθμό του αντιστράτηγου. Προτομές του υπάρχουν σήμερα στην πλατεία της οδού Αριστομένους στην Καλαμάτα καθώς και στο στρατόπεδο Δελφινιού Λαγκάδας στη Χίο, το οποίο φέρει και το όνομά του. Παράλληλα το ονοματεπώνυμο του Νικολάου Κατούντα δόθηκε και σε δρόμο του ημικατεχόμενου δήμου Αγλαντζιάς στη Λευκωσία.

## Παραπομπές


## Εξωτερικοί σύνδεσμοι
*Αχαιοί αγωνιστές της Κύπρου
*Στοιχεία αγνοούμενου
*Στοιχεία αγνοούμενου 
*Αποκαλυπτήρια προτομής Νικολάου Kατούντα
*15η Ιουλίου 1974: ένα κενό στον Χρόνο, μία πληγή στη Μνήμη

Κατηγορία:Έλληνες αξιωματικοί επίλεκτων δυνάμεων
Κατηγορία:Τουρκική εισβολή στην Κύπρο
Παύλος Κουρούπης

Ο **Παύλος Κουρούπης** (1929 - 1974) ήταν Έλληνας στρατιωτικός.

## Βιογραφία
Γεννήθηκε το 1929 στην Καλαμάτα, στα Δενδρά Μεσσηνίας. Κατά την τουρκική εισβολή έφερε το βαθμό του αντισυνταγματάρχη και ήταν διοικητής του 251 ΤΠ. Υπερασπίστηκε με πείσμα την Κύπρο καταφέρνοντας να καθηλώσει την τουρκική απόβαση για 2 μέρες στην ακτή του όρμου Πεντεμίλι διοικώντας 2 μόνο λόχους. Στη συνέχεια αναγκάστηκε να οπισθοχωρήσει, μη μπορώντας η λιγοστή δύναμη που αντιστεκόταν να αναχαιτίσει τα τουρκικά άρματα. Υπερασπιζόμενος την Κερύνεια δέχτηκε καταιγισμό πυρών κατά τη διάρκεια αντεπίθεσης την οποία διέταξε ο ίδιος. Από τις 22 Ιουλίου 1974 μέχρι σήμερα θεωρείται αγνοούμενος, μαζί με τον υποδιοικητή της ομάδας του, ταγματάρχη Τσιάκκα.

## Εξωτερικοί σύνδεσμοι
* Στοιχεία αγνοουμένου

Κατηγορία:Έλληνες αξιωματικοί του Στρατού Ξηράς
Κατηγορία:Τουρκική εισβολή στην Κύπρο
Χαράλαμπος Λούφας

Ο **Χαράλαμπος Λούφας** (Φιλιατρά 1877) ήταν Έλληνας αξιωματικός και ένας από τους τρεις ανακριτές στην Δίκη των Έξι. 

Κατετάγη ως κληρωτός το 1895, προήχθη σε λοχία το 1896, συμμετείχε στον πόλεμο του 1897 ενώ, ύστερα από εξετάσεις, εξήλθε της Σχολής Υπαξιωματικών το 1902 ως ανθυπολοχαγός. Διακρίθηκε ιδιαιτέρως στους δύο βαλκανικούς πολέμους (στη μάχη των Γιαννιτσών αιχμαλώτισε ολόκληρο τουρκικό λόχο). Δεν αναμίχθηκε στον εθνικό διχασμό και το 1919 τον βρήκε συνταγματάρχη στη Μικρά Ασία.

Του ανετέθη η μελέτη οχυρώσεως της περιοχής της Σμύρνης, η οποία, αν και την ολοκλήρωσε, δεν χρησιμοποιήθηκε. Το 1921 τοποθετήθηκε διοικητής του 23ου συντάγματος πεζικού της VII Μεραρχίας και συμμετείχε με επιτυχία στη θερινή επίθεση. Κατά την καταστροφή υπήρξε ένας από τους ελάχιστους Έλληνες αξιωματικούς που διακρίθηκαν. Η μονάδα του ήταν η τελευταία που υποχώρησε ενώ κατάφερε να αποτρέψει την κύκλωση μεγάλου μέρους της Στρατιάς Μικράς Ασίας από τις δυνάμεις ιππικού του Φαχρεντίν Πασσά.

Επιστρέφοντας στην Ελλάδα, ο τύπος εκθείασε την ηρωϊκή του δράση. Αν και δεν είχε ασχοληθεί ποτέ με την πολιτική, ακολούθησε την ομάδα Παγκάλου και ήταν, μαζί με τους Πάγκαλο και Καλογερά, ένας από τους τρεις ανακριτές στη Δίκη των Έξι. Εν συνεχεία διορίσθηκε διοικητής της Α΄ μεραρχίας και καθηγητής στη Σχολή Ευελπίδων. Προήχθη σε υποστράτηγο το 1924.

Αποστρατεύθηκε το 1926 ενώ το 1936 προήχθη αναδρομικώς σε αντιστράτηγο. Στον πόλεμο του 1940 δεν ανακλήθηκε διότι το 1932, για λόγους υγείας, απομακρύνθηκε από τα στελέχη της εφεδρείας. Στην κατοχή εγκατέλειψε την Αθήνα και επέστρεψε στη γενέτειρά του Φιλιατρά, όπου δίδαξε μαθηματικά στο γυμνάσιο της πόλης. 

Θεωρείτο από τους πλέον μορφωμένους αξιωματικούς της εποχής του, ενώ η ηρωική του δράση στη Μικρά Ασία επαινέθηκε από ανωτέρους του.

Λ
Κατηγορία:Βενιζελισμός
Κατηγορία:Στρατιωτικοί της Μικρασιατικής εκστρατείας
Κατηγορία:Βαλκανικοί Πόλεμοι
Σωτήρης Σταυριανάκος

Ο **Σωτήριος Σταυριανάκος** (11 Ιανουαρίου 1941 - 16 Αυγούστου 1974) ήταν αξιωματικός του Ελληνικού Στρατού. Σκοτώθηκε υπερασπιζόμενος το στρατόπεδο της Ελληνικής Δύναμης Κύπρου (ΕΛΔΥΚ) κατά τη δεύτερη φάση της τουρκικής εισβολής στην Κύπρο.

## Βιογραφικά στοιχεία
Ο Σταυριανάκος γεννήθηκε την 11η Ιανουαρίου του 1941 στο Σκουτάρι της Ανατολικής Μάνης. Κατετάγη στη Σχολή Ευελπίδων την 30ή Σεπτεμβρίου του 1961 και αποφοίτησε στις 27 Ιουλίου 1965 με το βαθμό του ανθυπολοχαγού Μηχανικού. Ήταν παντρεμένος με την Μαρία Στρατάκου (απεβίωσε το 2009) με την οποία απέκτησε δύο κόρες, ονόματι Χρυσάνθη και Σωτηρία.

## Δράση κατά την εισβολή του 1974
Το 1974 υπηρετούσε στην Κύπρο με το βαθμό του λοχαγού του Μηχανικού σώματος στο στρατόπεδο της ΕΛΔΥΚ στον Γερόλακκο και λίγο πριν την τουρκική εισβολή του Ιουλίου είχε έρθει η μετάθεση του, την οποία όμως καθυστέρησε. Την 22α Ιουλίου έλαβε μέρος στην απόκρουση των τουρκικών δυνάμεων που επιτέθηκαν στον Γερόλακκο παρά το γεγονός ότι η κατάπαυση πυρός βρισκόταν σε ισχύ. Κατά τη δεύτερη φάση της τουρκικής εισβολής, συμμετείχε στην υπεράσπιση του στρατοπέδου της ΕΛΔΥΚ, το οποίο προσβλήθηκε την 14η Αυγούστου 1974 από εχθρικές δυνάμεις. Τη δεύτερη ημέρα των συγκρούσεων πρωταγωνίστησε, ως επικεφαλής 33 οπλιτών, σε σφοδρή αντεπίθεση που είχε ως αποτέλεσμα την προσωρινή οπισθοχώρηση των αντιπάλων, ενώ στις 16 Αυγούστου, κατά την διάρκεια της τρίτης ημέρας των εχθροπραξιών στο στρατόπεδο της ΕΛΔΥΚ, σκοτώθηκε από βολή πυροβόλου άρματος τη στιγμή που προσπαθούσε να εξοντώσει τον πολυβολητή έτερου άρματος. 

Κατά την τριήμερη μάχη, οι απώλειες της ΕΛΔΥΚ ανήλθαν σε 83 νεκρούς και αγνοούμενους (ανάμεσά στα θύματα συγκαταλέγεται και ο επίσης λοχαγός, Βασίλειος Σταμπουλής).

## Τιμές μετά θάνατον
Μετά θάνατον, τιμήθηκε τον Ιανουάριο του 1975, έπειτα από προεδρικό διάταγμα, με τον βαθμό του ταγματάρχη. Μετά από διαδοχικές μετά θάνατο προαγωγές του απονεμήθηκε ο βαθμός του Αντιστρατήγου ενώ το όνομά του δόθηκε στο στρατόπεδο του Συντάγματος της ΕΛΔΥΚ που βρίσκεται στη Μαλούντα. Στο ίδιο στρατόπεδο υπάρχει και προτομή του, πλησίον του διοικητηρίου. Επίσης κάθε χρόνο διεξάγεται στη γενέτειρά του, το Σκουτάρι, τελετή στη μνήμη του. Στο ίδιο μέρος έχει τοποθετηθεί έτερη προτομή προς τιμήν του. Η τάξη 2024 της Στρατιωτικής Σχολής Ευελπίδων φέρει τιμής ένεκεν το όνομα του..

## Παραπομπές


## Βιβλιογραφία
*Γιάννης Κ. Λάμπρου, *Ιστορία του Κυπριακού. Τα χρόνια μετά την ανεξαρτησία, 1960-2004*, Λευκωσία 2004.
*Σπύρου Παπαγεωργίου, *Πεθαίνοντας στην Κύπρο*, εκδόσεις Επιφανίου, δ' έκδοση, Λευκωσία 2010.

## Εξωτερικοί σύνδεσμοι
*Γενικό Επιτελείο Στρατού: Ταγματάρχης Σταυριανάκος .
*Εφημερίδα ''Σημερινή'': Η επική μάχη της ΕΛΔΥΚ.
*mani.org.gr:Σωτήρης Σταυριανάκος, ο ήρωας της Κύπρου.
*mani.org.gr:Τιμητική σελίδα.
*Εφημερίδα ''Αδούλωτη Μάνη'', αρ. φύλλου 34.

Κατηγορία:Τουρκική εισβολή στην Κύπρο
Κατηγορία:Έλληνες αξιωματικοί του μηχανικού
Πέτερ Χόμαν

Ο **Πέτερ Χόμαν** (*Peter Homann*, 1936 - ...) είναι Γερμανός δημοσιογράφος και ιδρυτικό μέλος της ακροαριστερής τρομοκρατικής οργάνωσης Φράξια Κόκκινος Στρατός (RAF), που έδρασε στη Δυτική Γερμανία. Ήδη το 1970 όμως εγκατέλειψε την οργάνωση. 

## Ζωή
Ο δημοσιογράφος Πέτερ Χόμαν διατηρούσε το 1970 φιλικές σχέσεις με την Ουλρίκε Μάινχοφ. Μαζί με τους Χορστ Μάλερ, Αντρέας Μπάαντερ, Γκούντρουν Ένσλιν, Ουλρίκε Μάινχοφ, Μπριγκίτε Άσντονκ και άλλα δώδεκα άτομα αποφάσισε να λάβει στρατιωτική εκπαίδευση από τον Ιούνιο μέχρι τον Αύγουστο του 1970 σε στρατόπεδο εκπαίδευσης της παλαιστινιακής οργάνωσης Αλ Φατάχ στην Ιορδανία. Εγκατέλειψε την ομάδα όμως μετά από δέκα μέρες κιόλας κι επέστρεψε στη Γερμανία, αφού στην Ιορδανία συνειδητοποίησε ότι τελικά δεν ήταν διατεθειμένος να βοηθήσει στην πραγματοποίηση τρομοκρατικών επιθέσεων. Το 1997 δημοσίευσε άρθρο στο *[[Der Spiegel]]*, όπου ισχυρίζεται ότι τα άλλα μέλη της ομάδας σχεδίαζαν να τον πυροβολήσουν ώστε να μην τα προδώσει. Έτσι, όπως λεει ο Χόμαν, ο Αντρέας Μπάαντερ έκανε την πρόταση να σκηνοθετηθεί η εκτέλεσή του ως ατύχημα. Σε ανοικτή επιστολή προς τον εκδότη του *Spiegel*, Στέφαν Άουστ, ο Χορστ Μάλερ χαρακτήρισε τα στοιχεία αυτά του Χόμαν ως παραμύθι. Η επιστολή του αυτή δημοσιεύτηκε στην εφημερίδα *[[Die Zeit]]*.

Όταν ο Χόμαν επέστρεψε το 1970 στη Γερμανία, επικοινώνησε με τον Στέφαν Άουστ και μαζί του ταξίδεψε στη Σικελία, για να πάρει από εκεί τις κόρες της Ουλρίκε Μάινχοφ, η οποία τις είχε κρύψει εκεί. Τα κορίτσια επιστράφηκαν στον πατέρα τους, στο Αμβούργο.

## Αναφορές


## Πηγές
* Stefan Aust: *Der Baader-Meinhof-Komplex*. Hoffmann & Campe, Hamburg 2005, ISBN 3-455-09516-X.
* Wolfgang Kraushaar (Hrsg.): *Die RAF und der linke Terrorismus*. Edition Hamburg, Hamburg 2006, ISBN 3-936096-65-1.
* Butz Peters: *RAF - Terrorismus in Deutschland*.Droemer Knaur, München 1993, ISBN 3-426-80019-5.
* Butz Peters: *Tödlicher Irrtum. Die Geschichte der RAF*. Argon-Verlag, Berlin 2004, ISBN 3-87024-673-1.

Χομαν, Πετερ
Χομαν, Πετερ
Κλαδιστική

Στη βιολογία με τον όρο **κλαδιστική** (*cladistics*) χαρακτηρίζεται μια συγκεκριμένη προσέγγιση στη ταξινομία, κατά την οποία οι διάφοροι οργανισμοί διατάσσονται αλλά και κατατάσσονται αποκλειστικά σε μια βάση που αντανακλά τη πρόσφατη προέλευση από κοινό πρόγονο, όπως για παράδειγμα ένα οικογενειακό δέντρο. Έτσι το σύστημα αυτό διάταξης και κατάταξης στηρίζεται επί της δημιουργίας των κλάδων και του αριθμού αυτών και όχι κατά βαθμό διαφοράς τούτων των κλάδων.

Η τελευταία αυτή κατά βαθμό διαφοράς διάταξη και κατάταξη αποτελεί ευθύνη των εξελικτικών ταξινόμων που αντιτίθενται όμως σθεναρά στη κλαδιστική προσέγγιση και κατ΄ επέκταση στους κλαδιστικούς βιολόγους. Αυτό έχει ως συνέπεια πολλές φορές να συμβαίνουν μεταφορές ήδη ταξινομημένων ομάδων της κλασικής ταξινόμησης, από μια κατηγορία σε άλλη ή και μεμονωμένων οργανισμών ομοίως, από τους πρώτους που όμως δεν αποδέχονται οι δεύτεροι, και αντίστοφα.

## Δείτε επίσης
*Συστηματική
*Συστηματική ταξινόμηση

## Εξωτερικοί σύνδεσμοι

Κατηγορία:Εξελικτική βιολογία
Κατηγορία:Ζωολογία
Κατηγορία:Ταξινομία
Κατηγορία:Φιλοσοφία της βιολογίας
Κατηγορία:Φυλογενετική
Μπαχρ-Νταρ

250px|thumb|right|Εκκλησία στο Μπαχρ-Νταρ
Το **Μπαχρ-Νταρ** ή **Μπαχίρ-Νταρ** (αμχ.: ባሕር-ዳር, Λατινικό αλφάβητο: *Bahir Dar*) είναι η πρωτεύουσα της περιφέρειας Αμχάρα και πρώην πρωτεύουσα της περιφέρειας Δυτικό Γκοζάμ (αμχ.:   ምዕራብ ጎጃም Λατινικό αλφάβητο:  Mirab Gojjam). Είναι μια Ειδική Διοικητική Περιοχή και ένας από τους δημοφιλέστερους τουριστικούς προορισμούς της Αιθιοπίας, με ποικηλία αξιοθεάτων. 

Βρίσκεται στη βόρειο-ανατολική Αιθιοπία, στις ακτές της λίμνης Τάνα και κοντά στον Γαλάζιο Νείλο. Χαρακτηριστικό της πόλης είναι οι πλατιές λεωφόροι με φοίνικες και ποικηλία λουλουδιών. Το 2002 βραβεύθηκε με το βραβείο UNESCO Cities for Peace Prize για την αντιμετώπιση των προκλήσεων της ταχείας αστικοποίησης. 

## Παραπομπές


Κατηγορία:Πόλεις της Αιθιοπίας
Γκοντάρ

Το **Γκόνταρ** (αμχ.: ጎንደር, Λατινικό αλφάβητο: *Gondar*) είναι μια πόλη που βρίσκεται στη βόρεια Αιθιοπία, 30 χλμ. από τη λίμνη Τάνα. Ο πληθυσμός της υπολογίζεται στους 112.249 κατοίκους. 

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιθιοπίας
Ντίρε Ντάουα

Η **Ντίρε Ντάουα** (Αμχ.: ድሬዳዋ) είναι πόλη στην ανατολική Αιθιοπία και έδρα του ομώνυμου διοικητικού διαμερίσματος της χώρας. Ο πληθυσμός της μητροπολιτικής περιοχής το 2005 ήταν 398.000 κάτοικοι. Είναι βιομηχανικό και διαμετακομιστικό κέντρο, κόμβος του σιδηροδρόμου Αντίς Αμπέμπας–Τζιμπουτίου. Έχει διεθνές αεροδρόμιο και βρίσκεται στον δρόμο προς την πόλη της Χαρέρ. Ιδρύθηκε το 1902, σαν σταθμός του σιδηροδρόμου.
300px|thumb|left|Σιδηρόδρομοι Αντίς Αμπέμπας–Τζιμπουτίου, στη Ντίρε Ντάουα

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιθιοπίας
Κατηγορία:Περιφέρειες της Αιθιοπίας
Κατάλογος προέδρων του Ναουρού

Ο **Πρόεδρος του Ναουρού** είναι ο αρχηγός κράτους και της κυβέρνησης του Ναουρού. Διορίζεται από το Κοινοβούλιο μεταξύ των μελών του. Το κοινοβούλιο αποτελείται από ένα σώμα και απαρτίζεται από 19 αιρετά μέλη, με τριετή θητεία. Τα πολιτικά κόμματα διαδραματίζουν ήσσονα ρόλο στην πολιτική του Ναουρού και αρκετές φορές υπήρξαν περίοδοι πολιτικής αστάθειας. Κατά συνέπεια, σε ορισμένες περιπτώσεις οι αλλαγές στις κυβερνήσεις είναι πολύ συχνές και συμπεριλαμβάνουν τον πρόεδρο. Επίσης, οι υποψήφιοι στις εκλογές κατέρχονται τυπικά ως ανεξάρτητοι. 

## Κατάλογος

## Παραπομπές
Τάνα

Η **Λίμνη Τάνα** βρίσκεται στη βορειοδυτική Αιθιοπία. Από αυτή πηγάζει ο Γαλάζιος Νείλος ο οποίος είναι ένας από τους δύο ποταμούς που σχηματίζουν τον Νείλο (ο άλλος είναι ο Λευκός Νείλος).

Η Λίμνη Τάνα βρίσκεται σε υψόμετρο 1.830 μ. πάνω από τη θάλασσα, έχει έκταση 2.156 τετραγωνικά χιλιόμετρα και μέγιστο βάθος 14 μ. Αποτελεί την μεγαλύτερη λίμνη της Αιθιοπίας. Περίπου 50 ποταμοί εκβάλλουν στην λίμνη αυτή ο μεγαλύτερος από τους οποίους είναι ο Μικρός Αμπάι. Το επίπεδο νερού της λίμνης κυμαίνεται ανάλογα με την εποχή. Στη λίμνη υπάρχουν περισσότερα από 20 νησιά. Σε μερικά από αυτά βρίσκονται χριστιανικά μοναστήρια και εκκλησίες.

Κατηγορία:Λίμνες της Αιθιοπίας
Κατηγορία:Νείλος
Τζίμα

Η **Τζίμα** (αμχ.: ጅማ, αγγλικά: *Jimma*) είναι η μεγαλύτερη πόλη στη νοτιοδυτική Αιθιοπία. Έχει πληθυσμό 159.009 κατοίκων. Βρίσκεται στην περιοχή Ορόμια. Είναι κέντρο ξυλείας και παραγωγής καφέ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιθιοπίας
Φιλοστόργιος

Ο **Φιλοστόργιος** (περ. 368- περ. 439) γεννήθηκε στη Βορισσό της Καππαδοκίας και ήταν εκκλησιαστικός ιστορικός.

## Η ζωή του
Σύμφωνα με τις ελάχιστες διαθέσιμες πληροφορίες, ήταν γιος του Χριστιανού Καρτερίου και σε ηλικία 20 ετών μετέβη στην Κωνσταντινούπολη για σπουδές, όπου παρέμεινε για το μεγαλύτερο μέρος της ζωής του. Εκεί συνάντησε τον Ευνόμιο Κυζίκου, του οποίου τα έργα μελέτησε.

## Τα έργα του
Το έργο του *Εκκλησιαστική Ιστορία* δεν έχει διασωθεί, παρά μόνο αποσπάσματα στο έργο *Μαρτύριον Αρτεμίου* (ενός αρειανού μάρτυρα, περ. 362) και στην *Εκ των Εκκλησιαστικών Ιστοριών Φιλοστοργίου Επιτομή* του Φωτίου Α' (9ος αιώνας). Αποτελείτο από 12 "λόγους" ή "Ιστορίες" και περιέγραφε κυρίως τα περί της διαμάχης μεταξύ αρειανών και νικαϊστών κατά  την περίοδο από το 300 περίπου έως το 430.

Η καταγραμμένη μαρτυρία του Φιλοστοργίου είναι σημαντική καθώς α) περιγράφει τα γεγονότα από την αρειανή προοπτική, παρέχοντας μια σπάνια εκ των έσω εικόνα της πλευράς των ηττημένων, β) χρησιμοποιεί εξαιρετικές και αξιόπιστες πηγές, οι οποίες δεν χρησιμοποιούνταν από πιο ορθόδοξους ιστορικούς, γ) περιέχει λεπτομερής περιγραφές των προσώπων της αρειανής πλευράς που έπαιξαν βασικό ρόλο και δ) περιλαμβάνει αξιόλογες γεωγραφικές πληροφορίες.

Ο Φιλοστόργιος έγραψε το απολογητικό έργο *Κατά Πορφυρίου*, το οποίο όμως δεν σώζεται πλέον. Η *Εκκλησιαστική Ιστορία* του περιέχεται στον 65ο τόμο της *[[Patrologia Graeca]]* (Ελληνική Πατρολογία) του Μιν.

Είναι ενδιαφέρουσα η αναφορά που κάνει ο Φιλοστόργιος —τον οποίο η *Καθολική Εγκυκλοπαίδεια* αποκαλεί «Εικονομάχο πολύ πριν τον όγδοο αιώνα», εποχή κατά την οποία ήρθε στο προσκήνιο η περί εικόνων έριδα— ότι τον 4ο αιώνα οι χριστιανοί Ρωμαίοι πολίτες στην Ανατολή πρόσφεραν δώρα, θυμίαμα, ακόμη και προσευχές προς τα αγάλματα του Αυτοκράτορα, γεγονός που προετοίμασε το έδαφος για την ανάπτυξη τιμητικών παραδόσεων προς χριστιανικά ομοιώματα και σύμβολα.

## Παραπομπές


## Δείτε επίσης
* Πρώτη Σύνοδος της Νίκαιας
* Αρειανισμός
* Patrologia Graeca
* Βυζαντινή ιστοριογραφία

## Πηγές & Βιβλιογραφία
* Everett Ferguson, *Encyclopedia of Early Christianity*, 2nd ed., 1999, Routledge.
* F. L. Cross & E. A. Livingstone, *The Oxford Dictionary of the Christian Church*, 3rd ed. revised, 2005, Oxford University Press.
* Philip Schaff, *New Schaff-Herzog Encyclopedia of Religious Knowledge*, Τόμ. IX, "Philostorgius" .

### Διαθέσιμα έργα
* Φωτίου Α', *[http://www.tertullian.org/fathers/philostorgius.htm Εκ των Εκκλησιαστικών Ιστοριών Φιλοστοργίου Επιτομή]*, μετάφραση στα Αγγλικά από τον Edward Walford, στον ιστότοπο tertullian.org .

Κατηγορία:Εκκλησιαστικοί συγγραφείς
Κατηγορία:Βυζαντινοί του 5ου αιώνα
Φωτοτροπισμός

Με τον όρο **φωτοτροπισμός**, (phototropism), χαρακτηρίζεται η κίνηση μερών ενός φυτού, κατά την ανάπτυξή του, προς την κατεύθυνση του ερεθίσματος του φωτός. Η κίνηση αυτή, που προκαλείται από την άνιση ανάπτυξη του φυτού, οφείλεται κυρίως στη διαφορά πυκνότητας της αυξίνης, (auxin) του φυτού.

Για παράδειγμα τα περισσότερα σπέρματα όταν βλαστάνουν χαρακτηρίζονται ως "θετικά φωτοτροπικά" και ο νέος βλαστός αναπτύσσεται προς το σημείο με τον περισσότερο φωτισμό. Επειδή όμως υπάρχει μεγαλύτερη ποσότητα αυξίνης στο σημείο που φωτίζεται λιγότερο, τούτο έχει ως συνέπεια ν΄ αυξάνεται εκεί το φυτό περισσότερο και έτσι να γέρνει ο βλαστός προς το φως.
Αντίθετα με τους βλαστούς, οι ρίζες του φυτού χαρακτηρίζονται "αρνητικά φωτοτροπικές" όπου και αναπτύσσονται μακριά από τα ερεθίσματα του φωτός.
* Αν το φωτεινό ερέθισμα προέρχεται από τον Ήλιο τότε ο φωτοτροπισμός χαρακτηρίζεται ευρύτερα **Ηλιοτροπισμός**.
* Ο όρος αυτός δεν θα πρέπει να συγχέεται με την φωτοτροπία, που αφορά άλλο αντικείμενο.

## Δείτε επίσης

* Φωτοπεριοδισμός

## Πηγές
* Εγκυκλοπαίδεια Πάπυρος Larousse Britannica" τομ.60ος, σελ.303.
* W. Hale - J. Margham "Collins Dictionery of Biology" - Λεξικό Όρων Βιολογίας, σελ.703.

Κατηγορία:Φυσιολογία φυτών
Μάινταλ

Το **Μάινταλ** (γερμ. *Maintal*) είναι μια πόλη στο κρατίδιο της Έσσης στη Γερμανία. Βρίσκεται μεταξύ της Φρανκφούρτης (στη μητροπολιτική περιοχή της) και της Χάναου και έχει 37.660 κατοικους. Ιδρύθηκε το 1974 από τέσσερις ανεξάρτητες κοινότητες το Ντέρνιγκχαϊμ (Dörnigheim), το Μπίσοφσχαϊμ (Bischofsheim), το Χόχστατ (Hochstadt) και το Βαχενμπούχεν (Wachenbuchen). 

Ο Δήμος Μάινταλ έχει αδελφοποιηθεί με την Κατερίνη.

## Παραπομπές


Κατηγορία:Κωμοπόλεις της Γερμανίας
Κατηγορία:Πόλεις της Έσσης
Χάραρ

Η **Χάραρ** (αμχ. ሐረር) είναι μια πόλη στην ανατολική Αιθιοπία. Βρίσκεται στην περιφέρεια της Χαράρης, περίπου 500 χλμ. από την πρωτεύουσα Αντίς Αμπέμπα. Ο πληθυσμός της υπολογίζεται σε 122.000 κατοικούς. Είναι μεγάλο εμπορικό κέντρο της χώρας.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιθιοπίας
Ντέμπρε Μάρκος

Το **Ντέμπρε Μάρκος** (αμχ.: ደብረ ማርቆስ, λατινικό αλφάβητο: *Debre Marqos* ) είναι μια πόλη της Αιθιοπίας στην περιφέρεια της Αμχάρα με πληθυσμό 85.597 κατοίκους. Στην πόλη υπάρχει μεγάλη εκκλησία του Αγίου Μάρκου και είναι μεγάλο βιομηχανικό κέντρο.

## Εξωτερικοί σύνδεσμοι
* 

Κατηγορία:Πόλεις της Αιθιοπίας